Námestie slobody 1/29, 813 70 Bratislava 1Telefón: (02) 54430029, 54433016, Fax: (02) 54413909
ÚRAD VLÁDY SLOVENSKEJ REPUBLIKYSekciaInštitút pre aproximáciu práva

Na rokovanie vlády SR
17.10.2001
K materiálu č. 2997/2001-ÚV
K bodu č. 1

     

S T A N O V I S K O

k návrhu poslanca Národnej rady Slovenskej republiky Jána Langoša na vydanie ústavného zákona o použití výnosov z privatizácie majetku štátu    

I.

Poslanecký návrh ústavného zákona o použití výnosov z privatizácie majetku štátu formálne predkladá na rokovanie vlády SR ministerka pre správu a privatizáciu národného majetku SR.

II.

Cieľom návrhu je ústavným zákonom zaviazať vládu rozhodnúť o použití výnosov z privatizácie majetku štátu na reformu dôchodkového zabezpečenia a na splatenie dlhopisov FNM SR. 
Návrh ústavného zákona nepredstavuje prioritu podľa Partnerstva pre vstup, Národného programu pre prijatie acquis communautaire, podľa Eurodohody podľa výsledkov zahrnutých do screeningových tabuliek ani podľa negociačnej pozície. 
Doložka zlučiteľnosti návrhu ústavného zákona s právom EÚ je podľa článku 12 Legislatívnych pravidiel vlády SR súčasťou všeobecnej časti dôvodovej správy. 

III.

Z pohľadu aproximácie práva neuplatňujeme k návrhu poslanca Národnej rady Slovenskej republiky na vydanie ústavného zákona o použití výnosov z privatizácie majetku štátu žiadne zásadné pripomienky.

Bratislava | 15.10.2001
Vypracoval: | JUDr. R. Strehár
Tel.: |

JUDr. Mária Krošlákovágenerálna riaditeľka